Psalme ya Dafida. 26 Nkahlole,+ hle Jehofa, gobane nna ke sepetše ka potego ya ka,+ Le gona ke botile Jehofa, gore ke se šišinyege.+ 2 Ntlhahlobe, hle Jehofa, gomme o ntekole;+ Hlwekiša dipshio tša ka le pelo ya ka.+ 3 Gobane botho bja gago bo pele ga mahlo a ka, E bile ke sepetše therešong ya gago.+ 4 Ga se ka dula le batho ba maaka;+ Ga ke tsene mo go nago le bao ba utago seo ba lego sona.+ 5 Ke hloile phuthego ya badirabobe,+ E bile ga ke dule le ba kgopo.+ 6 Ke tla hlapa diatla tša ka go bontšha gore ke hloka molato,+ Le gona ke tla itshepelela go dikologa aletare ya gago, hle Jehofa,+ 7 Ka kwatša ditebogo ka go hlaboša,+ Le go bolela ka mediro ya gago ka moka e makatšago.+ 8 Jehofa, ke ratile ntlo yeo o dulago go yona+ Le lefelo leo go dulago letago la gago.+ 9 O se nkamoge moya wa ka gotee le badiradibe,+ Goba wa nkamoga bophelo bja ka gotee le batho ba nago le molato wa madi,+ 10 Bao diatla tša bona di dirago tša boitshwaro bjo bo hlephilego,+ Le bao seatla sa bona sa le letona se tletšego tša letsogo-le-kobong.+ 11 Ge e le nna, ke tla sepela ka potego ya ka.+ Hle ntopolle+ o be o nkgaugele.+ 12 Lenao la ka le tla ema molaleng;+ Ke tla reta Jehofa gare ga mašaba a phuthegilego.+